LidanRubinov/Halacha-QA huggingface dataset:
שאלה: הרב מהצפון: הרב. בעקבות פרשת הרב מהצפוו רציתי לשאול שאלה. בד"כ ההתייחסות כלפי הפרשה גם מצד הרבנים היא שהרב מהצפון הוא מושחת מנוול וכו, ושהעיסוק שלו בקבלה גרם לו. האם זו הדרך היחידה והנכונה, האם לא נכון להתייחס אליו כאל רב שנופל, שחי חיים אמביוולנטיים אבל לא מתוך רשעות ושחיתות אלא מחוסר הצלחה בהתמודדות, אך רצונו טוב, שהרי מסתבר שאת המצוות שעושה ותורה שלומד לא עושה כדי להתיר לו עריות בצנעא, אלא לומד כי מאמין ורוצה לעשות טוב אלא שנכשל. גם לענין לימודי הקבלה, נכון שהעיסוק בזה יותר מסוכן, אבל נפילות כאלה יכולות לקרות גם לחכמי ההלכה, ואל תאמין בעצמך עד יום מותך? אשמח לשמוע דעת הרב בנושא.
תשובה: אין בידי לבחון באופן מדוקדק את הסיבות הגורמות לאיש מסוים ליפול. אני חושב שהטיעון שכתבת בשאלה - "האם זו הדרך היחידה והנכונה" - הוא טיעון נכון מאוד, לאמור: יש כל כך הרבה אפשרויות לבחון למה אנחנו נופלים ומדוע אורבת לנו הסכנה, והניסיון לטעון כאילו הקבלה היא המפילה, כמו גם סיבות אחרות שנאמרו בניסיון לניתוח, יכולות להיות נכונות, כשם שהן יכולות להיות לא נכונות. כשלעצמי, אני אפוא לא עוסק בניסיון לתאר מפני מה הייתה הנפילה של אדם זה או אחר, ולעתים איני יודע אפילו לאבחן את הנפילות של עצמי ושל סיבותיהן. ברם, מה שאנחנו כן יכולים לעסוק בו הוא ביצירת מסגרות שהופכות את הנפילות לקשות הרבה יותר. בישיבה בה אני שותף מקובל הכלל של "מסגרת לא מבטיחה - היא מאפשרת", ובהקשר הזה - גם אם ניצור מסגרות מדהימות וטובות, הן לא מבטיחות שלא תהיה נפילה, אולן הן מאפשרות התמודדות ביתר עוצמה עם הנפילות האפשריות האלה. אני חושב שהמסקנה שלנו צריכה להיות שעלינו לדון בשאלת המסגרות שיש בהן כדי לשמור עלינו יותר. מסגרת כזו היא כמובן הקפדה יתרה על הלכות ייחוד, בין במישור הפיזי ההלכתי המובהק ובין ב"ייחוד אינטרנטי" עליו כתבתי לפני שנים רבות רבות, אבל תהיה זו טעות לחשוב ששם נמצא הפיתרון, בין בשל העובדה שמדובר כאמור במסגרת, ובין בשל העובדה שחלק חמור של הפגיעות נעשה בכלל בין גברים לגברים ובין נשים לנשים, ולאסור ייחוד עם בני אותו מין הוא דבר שמדרדר אותנו למקומות אפלים. אני יכול להציע מסגרת נוספת להתמודדות עם סכנת הנפילות, והיא השקיפות. אני מאמין כי אדם צריך לחיות בשקיפות, במובן הזה שהוא חשוף יותר: מי שאין לו משמשים וחצרות ודוברים ומקורבים  מי שמנמק את דבריו, ומוכן לענות על שאלות שהוא נשאל ולא מתחמק מהן  מי שאינו מספר לתלמידיו כי מה שהוא מלמד אותם - רק הם זוכים לשמוע, ואסור לספר בשום מקום אחר  מי שנפגש עם אנשים בצורה הגיונית ופשוטה, ולא באפילה ובשעות לילה מאוחרות  מי שאינו מייחס לעצמו כוחות רוחניים וגדולים, וכל מה שיש בו שקוף לעיני הבריות  מי שמעשיו שקופים לבריות, ועל כן אין הוא מתיר לעצמו דברים שהוא אוסר לאחרים  מי שמעודד את הבקרה עליו, והוא מבין כי היא משרתת אותו ולא פוגעת בו, וכדו  - מוגן יותר. גם כאן, צריך לזכור כי מדובר במסגרת בלבד, ופעמים שאפשר לעשות מניפולציות מובהקות בתוך השקיפות עצמה, ולפיכך גם היא אינה מבטיחה דבר, אך היא מאפשרת שלא לחיות בפחד מתמיד בפני הנפילה, ולהתמקד בעשיה החיובית מתוך עוצמה רוחנית וביטחון פנימי, ובד בבד התמודדות עם התהומות האורבים לנו בכל מקום. אני מקווה כי עיקר עיסוקנו בעקבות הפרשה האחרונה לא יביא למחיקת תחומים חשובים בעולמנו (הקבלה  הקשר העמוק בין רב ותלמידיו  הנכונות לייעץ ייעוץ אמיתי לאנשים במצוקה וכדו ), כי אם להנכחה גדולה יותר של האמת הפשוטה והשקופה, ואני מאמין כי בכך תבוא הרבה ברכה לעולם, וגם תימנענה נפילות רבות ומסוכנות.
שאלה: תעודה של הרבנות המקומית: אם יש במסעדה תעודת כשרות של אחד הבד"צים זה מספיק, או שחובה שיהיה בנוסף תעודה של הרבנות המקומית?
תשובה: בכל בית אוכל המציג את עצמו כככשר חייב שתהיה תעודת כשרות של הרבנות המקומית. ישנם מקומות מסוימים שזה לא נאכף, למשל בשכונות של חרדים כגון מאה שערים.
שאלה: כשרות מלון: 1. " הזמנו למלון "אויה ביהוד, האם אתם מכירים את הכשרות של המקום? עניתם לשאול אחר, שאתם לא ממליצים לאכול במקום של כשרות רגילה, מדוע? מה כדאי שיהיה במקום כדאי שיהיה ניתן לאכול ללא חשש? וישר כח גדול על העשייה המבורכת
תשובה: 1.כשרות רגילה 2.יש כמה מאמרים על נושא זה באתר
שאלה: צרי עזרה דחוף בנוגע להוצאת זרע לבטלה: הרב שטראוס לפני כשנה היתה מוציע זרע לבטלה בערך כל 2,3 ימים לפני חצי שנה הבטחתי להפסיק להוציא זרע ואני לא דתי אני בא משפחה חילונית ונדרתי נדר שלא הוציא 40 ימים זרע ונכשלתי והשאלה שלי היא מה לעשות אני לא מכיר רבנים ואני לא יודע איך לכפר על נדרים שהבטחתי לעשות ומה עונש שלי ועכשיו אני מצליח לשמור 12 ימים אז להמשיך או כבר להפסיק כי לא העמדתי על נדרים
תשובה: על כל חטא אפשר לעשות תשובה. התשובה היא בכך שמתחרטים ומקבלים על עצמך שלא לחזור לחטא. אתה צריך להבטיח לעצמך שלא תידור יותר נדרים. נדר שייך למקרים ומצבים אחרים - לא לנו. אנחנו כיום לא נודרים נדרים בכלל!!! את ההתמודדות עם הוצאת זרע תעשה בלי נדרים. אל תנסה להגיע בבת אחת לתיקון מלא, אתה רואה שזה למעלה מכוחך. תנסה לצמצם את הקילקול בתהליך. בהתחלה תדרוש מעצמך יומיים, אחרי חודש תוסיף יום, אחרי חודש עוד יום. ככה תתקדם לאט לאט, תשמח על ההתקדמות. תתבונן אחורה ותאמר לעצמך: אני גיבור וחזק. פעם לא יכולתי להתאפק שלשה ימים עכשיו אני שומר שבועיים  אחרי כמה חודשים תשמור חודש. כך תתקדם. בסוף תגיע ליעד אבל רק אחרי חודשים רבים של עמל ועבודה. אם פעם תהיה נפילה אל תתיאש, פשוט תקום ותתחיל שוב להתקדם בדרך הנכונה. בהצלחה
שאלה: צניעות: מה עושה זוג שרוצים ללכת לבריכה או לים ביחד כי אם הם ילכו למופרד לאחד מהם אסור להיכנס ואם אם ילכו למעורב אז אסור בגלל הצניעות אז לא תהיה אפשרות שבעל ילך עם אשתו לים או לבריכה?
תשובה: לשם כך צריך או תושיה או ממון. תושיה - למצוא בכנרת או בים התיכון פינה שקטה לעצמכם (כמובן לא להכנס למקום עמוק בלי מציל!). זה יותר אפשרי מוקדם בבקר, לפני שהחופים מוצפים. יש גם נחלים שבשעות הבקר והערב לא כל כך מוצפים במבקרים כמו הזאקי או הבניאס. ממון - יש המון צימרים שמציעים בריכה צמודה לחדר. תשלם ותקבל. ביננו - אפשר להשאיר את הים לאחרים, בני זוג יכולים לגלות המון אהבה וקרבה גם בלי ים או ברכה.
שאלה: הסרת שיער נשים 3 שבועות 9 ימים: האם מותר להתחיל טיפול של הסרת שיער בתקופת שלושה שבועות 9 הימים?
תשובה: אם מדובר בטיפול שנועד להסיר כיעור - מותר. אם בטיפול קוסמטי ארוך טווח - להימנע.
שאלה: שבט: לכבוד הרב שאלתי לדבריי אבי כל הזמן נאמר לי שאני לוי האם יש דרך לבדוק את זה באופן ברור. או בצורה מסויימת
תשובה: יש מעט סימנים נלווים, כגון שמות משפחה מסורתיים של שבטי לוי וכדו. אולם בדרך כלל, אם זו מסורת המשפחה - היא מספיקה בזמן הזה כדי להיחשב כלוי.
שאלה: ניפוי קמח: יש לנו נפה חשמלית, וכשמנפים קמח, יש שכבה של קמח כהה יותר שלא עוברת בנפה. לא רואים משהו שזז שם, ומרגיש קצת בל תשחית לזרוק את זה כל פעם. מה צריך לעשות? עוד שאלה אם אפשר - אם אדם יודע שכאשר הוא מתפנה הוא יצטרך בעוד כמה דקות שוב, הוא יכול לברך בפעם השנייה? זה תמיד ככה אצלו (שהוא צריך כמה פעמים) והוא לא שוכח לברך בסוף. קראתי בקיצוש"ע שצריך לברך אחרי כל פעם, אבל זה נראה לי ברכה לבטלה כי ברור לי שעוד שנייה אני שוב אתפנה. שבת :)
תשובה: לשאלת הקמח - מה שלא מנופה עלול להיות נגוע, לכן זורקים זאת ולא משתמשים. לשאלת הברכה - בברכת אשר יצר אנחנו מודים "אי אפשר להתקיים ולעמוד לפניך אפילו שעת אחת". כל שעה שיש אפשרות להתפנות היא פלא שראוי להודיה נפרדת.
שאלה: הלחמת שיער: הרב שרלו, אני חוזר על שאלתי, כי אני חושש שלא קיבלת אותה. אם ראית אותה, אנא התעלם משאלה זו. האם מותר לגבר לעשות תוספי שיער? כלומר קשירה או הלחמה או הדבקה דשל חלקי פאה, על מנת לעבות את שיער ראשו. אני חושש שמא חלקי הפאה יהוו חציצה עבור תפילין של ראש.
תשובה: ראשית, אני בספק בכלל אם הדבר מותר לגברים, מדין "לא ילבש". העובדה שנושר לגברים שיער אינה דבר שהם צריכים להתחשב בו, וטוב יותר להתמודד עם התסכול בעזרת בחירה חופשית טובה מאשר בעזרת הלחמת שיער. אם הדבר נעשה, והבה נניח שיש מצבים שמותר (בעיקר כשמדובר בגנות גדולה) - נראה כי לא גריע דבר זה מצבע קבוע באדם וכדו, שאינם מהווים חציצה.
שאלה: שאלות כלליות: לרב! 1.לרוסיה ווצא לי להגיד ברכות לבטלה למרות שאני משתדל להזהר מה התקון? כי כתוב ש"לא ינקה ה את אשר ישא את שמו לשוא" 2.האם זה חטא אם אמרתי חלק מפסוק עם שם ה?("על פי ה ") 3. אני נוסע לרוסיה עם אבי האם מותר להכנס למבנה ששימש בעבר ככנסיה והיום הוא מוזיאון אבל נראה כמו כנסיה והאם מותר להצטלם ליד כנסיה? שבת ו מראש!
תשובה: א. אמירת ברכות לבטלה היא בהחלט דבר אסור. על כל עבירה (כמעט) יש תיקון ותשובה. התיקון שלך, שתאמר כל ברכה לאט ובכוונה, ואז תוכל לשים לב אם הברכה מתאימה ומדויקת. ב. יש מקילים בציטוט חלק מפסוקים אם נעשה תוך כדי לימוד. ג. אסור להיכנס לכנסיה גם אם כעת איננה משמשת יותר לפולחן. מותר להצטלם ליד כנסיה.
שאלה: האם מותר לרשום את המילה הבאה:: ושבוע טוב. אבי אמר לי שעדיף לא לכתוב את המילה "בעזרת השם" עד שהוא ישאל מישהו, אני כותב את זה בתוכנת Whatup, האם מותר לכתוב את זה? יש התנגדות כל שהיא?
תשובה: מותר לכתוב.
שאלה: יחוד: כבוד הרב אני גרושה 3, בן ו - 2 בנות. הבת הגדולה בת 9 גדולה ומפותחת לגילה. השאלה האם היא יכולה להיות עם אביה לבד בביתו, האם זה נחשב "יחוד"? אם כן, עד אזה גיל? מראש ושבוע טוב
תשובה: ב"ה, מותר לבת להתיחד עם אביה.
שאלה: כשרות בחו  ל: אני נוסע בעוד שבועיים לאירופה. 1. אשמח לדעת האם ישנה מעין רשימה של מוצרים המוכרים ככשרים, למרות שאין להם חותמת כשרות? 2. נושא נוסף, האם מוצרים המסומנים באות "וי" האנגלית (וז טריינס -צמחוני) שאינם מכילים מוצרים מן החי ניתנים לאכילה באופן חופשי? אגב, אני נוסע להולנד וצרפת, אך שאלתי היא עקרונית לכל מקום. עמוס
תשובה: הדרכה קצרה: פירות וירקות חיים אפשר לקנות ולהכין לעצמך. אין מצוות תו"מ וערלה(ספק ערלת חו"ל מותר) בחו"ל. להזהר מאד מבישולי עכו"ם,אפילו ביצה שגוי בישלה היא אסורה באכילה. לא לחשוב שכאשר אני אוכל "צימחוני" זה לא אומר שהוא כשר- זה פשוט לא נכון לחשוב כך. יש גם בעיה של בישול גוי וגם של תולעים וגם של "חדש" וגם של סתם יינם. וגם "צימחוני" הוא לא תמיד באמת "צימחוני" כי יש מדינות בעולם שהוא צריך לכתוב ברכיבים את כל הרכיבים אלא רק את הרכיבים שהם יותר מאחוז מסוים של המוצר. למשל יש בצרפת בגטים שלכאורה לא אמור להיות בהם בעיה, אולם מורחים את התבניות עם שומן מין החי(טרף כמובן) בקיצור- יש לשאול רבנים בכל מקום שמגיעים וגם לומר להם שאתם מהארץ וגם מה העידה שלכם: אשכנזי או ספרדי.
שאלה: בין המצרים: ראיתי את ההלכות של הרב לבנון שליט"א ושם כתב שאפשר לשמוע מוזיקה עד כט תמוז ושאלתי על מי הרב מסתמך הרי כל גדולי הפוסקים אסרו כגון האגרות משה הרב אויערבך ועוד
תשובה: מצ"ב המקורות מתוך הלכות של הרב לבנון: מוזיקה, נוהגים בכל השנה לשמוע, כשיטת רש"י ותוס  וכפסק הרמ"א, סימן תק"ס ג, רק מוזיקה בחצר מלכים או במשתה יין אסורה כל השנה. לכן, עד כ"ט תמוז אפשר לנהוג ככל ימות השנה ולהאזין כרגיל.
שאלה: סדר בנטילת ידיים: כבוד הרב האם תוכל לעשות סדר בבלאגן (שאצלי בראש): מתי יש ליטול ידיים לסרוגין (ימין-שמאל-ימין-שמאל) ומתי 3 ימין ו- 3 שמאל? מראש ושבוע טוב
תשובה: בבוקר נוטלים שש לסרוגין (ולדעת הגר"א שמונה). לפני לחם נוטלים שלוש ושלוש, ויש הנוטלים פעמיים בלבד על כל יד לפני לחם.
שאלה: כשרות: לכבוד הרבאני עובדת במקום עבודה בו העובדים אינם שומרים תומ"צ וישנם גם עובדים רבים שאינם יהודיםשאלתי היא כזו: המקרוגלים שקיימים במקום העבודה לא מחולקים לבשרי וחלבי וחוץ מזה יתכן מאד שמשתמשים בהם לחימום מאכלים שאינם כשריםהאם מותר לי להשתמש במקרוגל המידה ואני מכסה את המאכל בשתי כיסויים? למשל להכניס את האוכל בקופסא ולהכניס לשקית? מראש
תשובה: היה רצוי להתקין מיקרוגל כשר. אבל אם אין אפשרות אחרת ההצעה שלך נכונה: האוכל נמצא בתוך סיר   קופסה שהם סגורים במכסה ועטופים בשקית (בתנאי שהכיסויים נשארו שלמים ולא היתה כניסה של אדים). עייני בקישור הסבר מפורט
שאלה: חתונה בצבא: אני במסלול ההסדר בסוף השנה השנייה, וכעת אני משרת ביחידה קרבית. אני וחברה שלי יוצאים כבר כמעט שנתיים, ואנחנו מתלבטים מה לעשות עכשיו. אנחנו כבר סגורים שאנחנו רוצים להתחתן אחד עם השנייה, וממש קשה כבר למשוך את הקשר.עוד שנה מהיום אני משתחרר, וכבר אין לנו כח לחכות עוד שנה שלמה בשביל להתחתן. מצד שני, אם אתחתן ככל הנראה אצטרך לוותר על שירות ביחידב קרבית, ואשרת בקרבי רק במילואים. אינני מוכן להיות קרבי ונשוי, אני חושב שזו התמודדות שלא נצליח לעמוד בה.שמרנו נגיעה המון זמן וכבר התחלנו להישבכ וליפול,וזו עוד סיבה שגורמת לנו לרצות לזרז עניינים. מצד שני, עם ישראל צריך אותי. עם ישראל צריך לוחמים שיגנו עליו, והייתי רוצה להיות שם! חברה שלי גם מתחילה ללמוד במדרשה, ואולי יש עניין שתעשה זאת בראש שקט בלי בעל על הראש.מה הרב חושב? האם כדאי להתחתן עכשיו ולעשות שירות צבאי לא משמעותי כלכך, או לחכות עוד שנה ולהתחתן כמו שצריך בישיבה אחרי שירות משמעותי? ופרדה היא לא אופציה בשבילנו.
תשובה: אתה מסובך בשאלות רבות אבל את התשובה האמתית והנכונה אתה מסרב לשמוע, אתה כותב: "אינני מוכן להיות קרבי ונשוי, אני חושב שזו התמודדות שלא נצליח לעמוד בה" מדוע לא תצליחו לעמוד בה? אני מכיר רבים וטובים שעמדו בכך (ולא ראו בזאת את הניסיון הגדול של הזוגיות שלהם). תתייעץ עם עשרות (אולי יותר) חיילים וקצינים קרביים נשואים שחיים באושר רב. זו התשובה הנכונה לך: גם להתחתן וגם לשרת את עם ישראל בשרות הכי איכותי שאתה יכול להעניק לנו. טוב שאשתך תלמד במדרשה יהיה לה תכנים ועניין למלא את הימים בהם אינך בבית. רבה
שאלה: חופשה בתשעה באב: כבוד הרב אני ובן זוגי סגרנו לפני כחודשיים חופשה לאילת. אציין שבן זוגי הוא איש קבע, ויש תאריכים מסויימים שבהם הוא יכול לקחת חופשה. לבסוף החלטנו לנסוע בתאריכים 21-23 07 2015, כשהשיקול העיקרי היה לנסוע באמצע שבוע כיוון שאני שומרת שבת והעדפתי לא לנסוע בשבת לאילת אלא באמצע שבוע. לפני כשבוע וחצי הבחנתי שאנחנו נוסעים לאילת בתשעת הימים של תשעה באב. נתקפתי חרדה וייסורי מצפון. באותו רגע היה ברור לי מאליו שאנחנו בחופשה הזאת לא נאכל בשר, לא נלך לרקוד במסיבות. רצוני כבוד הרב הוא שתפרט לי מה בדיוק מותר לנו לעשות - ומה אסור. האם מותר לנו ללכת למסעדות? האם מותר לעשות שופינג? האם מותר לנו לצאת לשיט ביאכטה סירה בים? האם מותר לנו ללכת לבר-מסעדה שלא רוקדים בו, אבל יש מוזיקת רקע? האם מותר לנו להכנס לבריכה? ומה בדיוק האיסור של כניסה לים? לך כבוד הרב ובע"ה יום טוב ומבורך, אודה לתשובתך
תשובה: עייני בקישור
שאלה: בעיה רצינית במדרשה: לרב, בשבת התעוררה בעיה רצינית במדרשה שלנו. העובדת הזרה בישלה את המרק ירקות, ואחרי שהיא בישלה עד הסוף והכל מוכן בלי עזרה מאף אחת וגם הדליקה את האש בעצמה בטעות, איזה מישהי מהמדרשה באה והוסיפה למרק הזה מרק שהיא (היהודיה) בישלה בעצמה, בערך חצי מהכמות שהיתה במרק לפני ההוספה. אחר כך מישהי באה והוסיפה עוד מרק שהיא בישלה, ואז נהיה יחד הכמות של שני המרקים האחרונים של הבנות מהמדרשה יותר מהכמות של העובדת זרה. אבל הכמות של העובדת יחד עם הכמות הראשונה של הבת, הם יחד יותר מהכמות של האחרונה. האם המרק כשר או אסור בגלל בישולי נכרים? בשבת לא אכלנו אותו כי לא ידעו כאן את ההלכה, ורוצים עכשיו לאכול אותו. מדובר בסיר ענק של מרק (לחמישים בנות בערך), שמוסיפים לו עוד ועוד מרק ביום שישי מסירים קטנים עד שהוא מתמלא. רינת
תשובה: במקרה כזה יש לסמוך על סברת הפרמ"ג שלא אומרים חתיכה נעשית נבלה בבישולי עכו"ם, בצירוף דעת הפוסקים שבישולי עכו"ם בטל ברוב. ואם כן יש רוב בשני המרקים האחרונים לעומת המרק המקורי, והוא בטל. לפיכך המרק מותר, אולם בתנאי שלא ערבבו את המרקים בכוונה ע"מ לבטל את האיסור אלא הוסיפו בתום לב.
שאלה: זיהוי בתלמוד: לכבוד הרב רציתי לשאול כיצד ניתן להבחין בתלמוד בין חכם בבלי לבין חכם ארץ ישראלי?
תשובה: ההבדל היחיד הוא שהיתה סמיכה בארץ ישראל ולא היתה סמיכה בבבל. חכם סמוך נקרא רבי (לדוגמה: רבי יוחנן) הוא מארץ ישראל חכם שאינו סמוך נקרא רב (לדוגמה: רב פפא) הוא מבבל. מעטים מאוד מחכמי בבל עלו לארץ ישראל ונסמכו - הם מקרים מעטים שהסימן הזה לא נכון אצלם, כגון רבי זירא.
שאלה: המתנה 4-6 שעות לאחר אכילת בשר בקר: לרב אבא שלי קיבל היתר בזמן שירותו הצבאי לעשות התרת נדרים ולשמור 4 שעות בין אכילת בשר לחלב. אני נולדתי למציאות זו וכך שמרתי מאז ומתמיד 4 שעות לאחר אכילת בשר ללא הבדל בסוג עוף או בקר. אני נשוי טרי ואשתי שומרת 3 שעות לאחר עוף ו-6 שעות לאחר בקר ואומרת שאינה מכירה שנוהגים בפחות מ-6 שעות לאחר אכילת בקר. האם היא יכולה לעבור לשמור 4 שעות?
תשובה: לכתחילה יש לשמור חמש ומעט, או שש. אלא אם יש מסורת במשפחה לשמור ארבע, שאז אפשר להקל בזה כפי עיקר הדין לדעת התו ס, שהרחקת השעות היא תוספת ולא מדינא דגמרא. בכל אופן, על האשה לנהוג כבעלה לקולא ולחומרא.
שאלה: צניעות: נושא הצניעות קשה לי ואני הולכת עם חצאיות קצרות מעל הברך. האם מבחינת צניעות אני יכולה ללכת עם מכנסיים ארוכים במקום חצאיות קצרות?
תשובה: עלייך להיות גיבורת כח ולאהוב את ד  באמת ובתמים, ללכת עם חצאית מתחת לברך. אהבת השם אינה נמדדת ברגש ובתחושות אלא במעשים המלמדים על מחוייבות לבורא העולם שחפץ בטובתך. אסור ללכת עם מכנסיים, או עם חצאית מעל הברך.
שאלה: צניעות: נושא הצניעות קשה לי ואני הולכת עם חצאיות קצרות מעל הברך. האם מבחינת צניעות אני יכולה ללכת עם מכנסיים ארוכים במקום חצאיות קצרות?
תשובה: לא פותרים קלקול אחד בקלקול שני. אני מקווה שבמהרה תמצאי את הכוח לתקן ולהתלבש על פי ההלכה.
שאלה: לפני הדייטים: אני עוד חודשיים בת 21 ואני מרגישה שאני רוצה להתחיל לצאת. אני מרגישה קצת לא מגובשת בדעותיי. איזה שאלות מהותיות יש לשאול את עצמי כדי לבחון אם אני מוכנה להתחיל לצאת? לדוגמא: האם חשוב לי שילמד תורה כל יום (כמו הדף היומי). האם אני רוצה שתהיה טלוויזיה בבית? ועוד שאלות בסגנון הזה שמבררות לי מה הדרך שלי ומתוך זה גם את הדרך שלו. אשמח להכוונה ועזרה. בנוסף אשמח לקבל אתר שבו אוכל לשמוע שיעורים בנושא. או ספר שמדבר על בירור לפני הדייטים ולא בזמן הדייטים (אני מחפשת באינטרנט שיעורים ולא מוצאת) מראש!!
תשובה: ב"ה, אשמח לעזור לך בפלפון 0527710491 דני ארגמן
שאלה: כשרות מהדרין בבתי מלון: הרבה חברות נופש מפרסמות על נופש בין הזמנים בכשרות מהדרין בהשגחת הרב אליהו רוטנברג מירושלים במלון גולדן קראון במלון יזרעאל גרדניה נצרת האם אפשר לסמוך על ההשגחה בשבועות של בי הזמנים במקומות אלו
תשובה: אין לנו מידע ספציפי כדאי לשוחח ישירות עם המשגיח במקום ועם במשגיח של הרבנות. בנושא כשרות חומרי הגלם, הבשרים, בישול ישראל, ירק עלים וכו
שאלה: האם מותר ללמוד בשבת?: האם מותר ללמוד מתמטיקה בשבת? אני סטודנט להנדסת תוכנה. מדובר במתמטיקה לתואר בהנדסת תוכנה. האם מותר? כרגע אני לא עושה בזה שימוש לתכנות מחשבים, יתכן ובעתיד אני יעשה שימוש לתכנות מחשבים.
תשובה: אני מאוד מחמיר בנושאים אלה, ותוכל לקרוא על כך כאן: ושבת
שאלה: דיני שכירות: לכבוד הרב. א- משכיר ושוכר סיכמו בעל פה להעלות את סכום שכירות בתנאי שהמשכיר יתקן וישפץ את הדירה. המשכיר לא שיפץ אז השוכר לא שילם את מלוא הסכום. האם נהג בצדק? ב- משכיר שאמר לשוכר שהוא יכול לגור עשר שנים בדירה ולאחר כמה שנים החליט שהוא רוצה להוציא אותו והוא מודה שהסכים להשכיר אבל עכשיו רוצה שיצא. האם יכול? הכל ללא חוזה
תשובה: א.כן ב.אינו יכול, אם אכן אמר כך כחלק מהסכם גם אם לא נכתב
שאלה: לימודי פיזיותרפיה: היי. אני חושבת ללמוד פיזיותרפיה רציתי לדעת אם זה ר מצד ההלכה שהתפקיד כולל גם מגע בגברים, אחרי הלימודים אני חושבת להתמקצע בתינוקות ילדים כך שתהיה פחות בעיה אבל הלימודים כוללים את כל הגילאים,
תשובה: ויישר כח על השאלה ועל המודעות! אני אפנה אותך לתשובה מפורטת בנושא המופיעה באתר כיפה מאת הרב קיציס בהצלחה רבה טוביה tsbias1 Gmail.com
שאלה: מתי לספר למשפחה על הריון: רציתי לדעת מתי כדאי לספר על ההריון למשפחה להורים זה הריון ראשון שלי ואני חוששת כי אומרים שהחודשים בראשונים הם קריטים. אשמח להכוונה
תשובה: לענ"ד ראוי לא לספר על הריון לאנשים שונים בשום שלב, אלא יבחינו לבדם. מה שקורה בגופך שייך לך ולא לאחרים, כך ברא ד  את המציאות של ההריון ואין טעם לשנות זאת ולגלות מה שכיסה הבורא. ההורים הם יוצאי דופן בעניין זה, ויש חשיבות לספר להם על מנת לקבל תמיכה נפשית ועזרה בתהליך. אפשר לספר להם מתי שאת חשה בנח, בכל שלב. בשעה טובה
שאלה: תרומה לחיילים: הרב. האם מותר לתרום ציוד לחיילים מכספי המעשר?
תשובה: אם מדובר בציוד תומך לחימה, כן
שאלה: כשרות מדבקה: רציתי לשאול בקשר לעוגיות אוראו המיובאות על ידי דיפלומט מפיצים. האם מדבקה מספיקה? האם הם לא צריכים לעשות אריזה חדשה?
שאלה: ז בוטינסקי: הרב, שבעים וחמש לזכרונו של ז בוטינסקי. הוא היה מצביא לאומי, הוגה דעות, אבי הימין. אבל מבחינה דתית האם הוא היה קרוב אלינו (לציונות הדתית)? מה דעתו היתה על היחס בין התורה למדינה? האם יש מקום לעשות עניין גדול מהזכרון שלו?
תשובה: השקפת ז בוטינסקי על המרחב הדתי במובן ההלכתי היתה מאד שונה מתפיסתנו. הוא הדגיש את חירות הפרט לנהוג כאמונתו, אך התנגד להתערבות העולם הדתי בצדדים הממלכתיים או החברתיים. אמנם הוא ראה ביהדות מגמה ערכית המשפיעה ויוצרת אופי לאומי, אך רק ברמה העקרונית ולא בצדדים המעשיים-דתיים. את הצד הרוחני כללי הוא העריך, אך לא את הצד המעשי המפורט. את התורה שבעל פה בפרט ביקר, וראה בה יצירה של אילוץ שתפוג מן העולם. את עמדתנו הרואה בתורה יסוד החיים, המדריכה את כל הצדדים בחיי האדם והלאום, הוא ראה כסטיה ערכית והתנגד לכך. הוא ראה ערך במוסר הנביאים, ובעמדות המוסריות-אוניברסליות שמצא בדבריהם. לעומת זאת את הגמרא ואת הוראות ההלכה בקושי הזכיר, בקושי הכיר, וודאי לא הוקיר. כפי העולה מכמה מיצירותיו ומאמריו. בנוסף לעקרונות המשנה שלו, גם יחסו האישי להלכה, הן שכלית הן רגשית, לא היה דומיננטי. המאמר המדוייק ביותר שנכתב בנושא זה הוא של פרופ  רצבי, בכתב עת של אוניברסיטת ת"א לפני כמה שנים. עיין שם. ניתן לומר שראייתו הכללית בנושא זה תואמת ביסודה את עמדת אנשי הימין החילוני-ליברלי כיום, ואת עמדת חלק מאנשי הרוח החדשים של הציונות הדתית בשוליים הליברליים שלה, אם כי גם שם יש הבדלים מסויימים ביחס לקיום ההלכה בפועל. יש עניין לזכור אותו ואת מעשיו הטובים, ואת חלק מתפיסתו החשובה למען עם ישראל וחוסן א"י. אולם בד בבד להדגיש שלא הוא מגדיר זהותנו, אלא גדולי רוחנו בראשית היישוב אשר היו נאמנים לקדושת התורה וראו בה את יסוד המגמה הציונית, כגון הרב קוק וגוריו. בירור זה חשוב גם לתוככי מחננו, לברר זהותנו הציונית דתית.
שאלה: בגדים: היום הלכתי ברחוב. הוא היה צפוף ונתקלתי בעובדי המכבסה שנמצאת ברחוב. האם יש חשש שההתקלות שלי בהם ובבגדיהם, לאור העובדה שהם מתעסקים בכביסה מלוכלכת מכל מיני סיבות אישיות, גרמה להטמאות של הבגדים שלבשתי? האם עליי לעשות משהו? מראש, צחי
תשובה: לצערנו אין לספקות אלו נפק"מ הלכתית כיום שאין מקדש, והעליה להר המוריה אסורה
שאלה: בית הספר או צבא: אני יש לי בעיה עם בית הספר אחד ששמה לא מחייבים אותם להתפלל אלא רק קבלת שבת עכשיו או שאני הולך לשם או שאני נשאר בבית ואז אני הולך לצבא ( גם אני לא מחזיק מעצמי משהו חרדי )
תשובה: ב"ה, חסרים פרטים בשאלתך, אשמח לעזור בפלפון 0527710491 דני ארגמן
שאלה: פוריות: אני ואישתי כבר שנה וחצי מנסים להיכנס להריון ללא הצלחה. האם יש לכם מישהו להמליץ עליו בירושלים? על מנת לקבל ברכה או יעוץ מה לעשות?
תשובה: ב"ה, אפשר לפנות למכון פועה. טל : 02-6515050 פקס: 02-6517501 אי-מייל: info puah.org.il כתובת: רחוב עזריאל 19 גבעת שאול, ירושלים 95477 שעות פתיחת המכון: 09:00-20:00 שעות פעילות המרכזיה: 09:00-18:00 דני ארגמן
שאלה: אי התאמה בין בחור ובחורה: לפני כמה שנים הכרתי בחור שנפגעתי ממנו אך עדיין אני לא מפסיקה לאהוב אז הלכתי לרב (לא משנה איזה) לשאול לגבי הבחור אם אנחנו מתאימים, הרב שאל לגבי השם של הבחור ושם אימו (לא ידעתי את שם האמא) ואמר לי לפתוח ספר, ואז אמר לי שאנחנו לא מתאימים בכלל וטוב שלא יצא מההיכרות הזאת משהו (הוא אמר לי פעמיים בזמנים שונים את אותה תשובה). האם זה יכול להיות נכון? האם למרות ההרגשה שהוא יכול להיות הזיווג שלי הוא לא הזיווג שלי והוא לא מתאים עבורי? ושבוע טוב.
תשובה: ב"ה, לא קובעים התאמה על ידי שמות ופתיחת ספרים אלא על ידי בדיקה אם יש כבוד הדדי אם יש התאמה מנטאלית וכדומה. אם הפגיעה היתה בתום לב ולא גדולה יתכן שאתם מתאימים ואם הפגיעה היתה גדולה או שלא בתום לב, אז לא כדאי להכניס ראש בריא למיטה חולה. דני ארגמן
שאלה: צום תשעה באב לסטודנטית : אני סטודנטית ולצערי יש לי לימודים בתשעה באב. מצד אחד אני ממש רוצה לצום כי ברור לי שזה חובה וזה חשוב ומצד שני אני לא יודעת מה לעשות עם הלימודים. אם אני לא אגיע אני אפסיד חומר חשוב שאני פוחדת שיהיה לי קשה להשלים אחר כך. אין לי אפשרות לצום וללכת ללימודים מכיוון שבדרך כלל בצומות קצת קשה לי. מה ניתן לעשות? האם מבחינה הלכתית יש להתיר לי לא לצום בתשעה באב? מראש!
תשובה: אני מבין את הקושי. יש לצום, ולהתפלל שבע"ה תצליחי להשלים והמבחנים לא ינזקו מכך. כשיש רצון והקרבה, הרבה מניעות מסתלקות. בהצלחה
שאלה: מריחת קרם הגנה בט  באב: האם מותר למרוח בתשעה באב קרם הגנה על הידים כנגד קרני השמש, להגנה ממחלות עור חלילה, או שיש בזה משום איסור סיכה??
תשובה: אם יש רגישות מיוחדת לקרני שמש, ובלי המשחה כמעט ברור שיהיה נזק, מותר. הרב אליקים לבנון www.yelm.co.il
שאלה: לחדש בגד צנוע בימים אלה: לאחרונה לקחתי על עצמי התחזקות בצניעות,מפאת חוסר בביגוד מתאים בשל ההתחזקות מותר לי לחדש בגד בשבת הקרובה בע ה? יהיה ר ח אב בע ה בשורות טובות
תשובה: מותר. ואף בימי חול, אם אין לך בגד צנוע ברשותך אלא רק בגדים לא צנועים, מותר לרכוש ולחדש מיד וללבוש. וכן הדין בתשעת הימים, שדיני צניעות מכריעים כל דיני אבלות. חיזקי ואימצי
שאלה: WIFI מהשכנים: האם מותר למשפחתי ולי לגלוש על WIFI מהשכנים ללא בקשה מהם?
תשובה: גלישה מועטת שאינה הורדת קבצים גדולים- מותר, שאין בזה כל היזק. ובלבד שאין הגנת ססמא, שאז הדבר אסור, שגילו דעתם שלא ניחא להם בכך.
שאלה: נחשב כצדקה?: אספתי 250 שקל שלקחתי על עצמי לתת לצדקה עכשיו אמא שלי אמרה לי שהמצב הכלכלי של אחי ובני משפחתו לא טוב אבל זה מגלל שהוא לא עובד. אז זה נקראה צדקה עם אני אביא לו את הכסף או לא?
תשובה: ב"ה, זה צדקה טובה, דני ארגמן
שאלה: האם וכאיזו שיטה להטיל תכלת בציצית?: כמה שאלות לרב בנושא התכלת 1.האם יש חובה ללבוש תכלת בציצית 2.אם יש חובה למה רבנים לא שמים תכלת 3.איך לקשור את התכלת וכמה חוטים לשים 4.איזה סוג תכלת היא אמיתית 5.האם נכון לומר שרק ציצית היא מצווה שיש בה קשירה 6.אם קשרתי כמו הקשר הרגיל הלבן האם זה מעכב? 7.שמעתי בשם הרב שצריך לשים רק קשר ראב"ד, אם שמתי קשר רמב"ם מה לעשות? וישר כח! חגי
תשובה: א.דעת רוב הגדולים בדור האחרון שהתכלת בימינו אינה ודאית ולכן אין בזה גדר חובה. אולם ראוי להטיל תכלת בטלית גדול וטלית קטן לקיים ספק דאורייתא ב.חלקם שמים וחלקם לא, יש מחלוקת אם זו תכלת או לא, ויש הנתלים גם בכך שהמשיח יגלה התכלת ג.יש מחלוקת התו ס, הרמב  ם והראב  ד בגדר פתיל תכלת, הרמב  ם סובר שרק אחד מתוך שמונת החוטים הסופיים הוא תכלת (חצי חוט שלם). הראב  ד סובר ששני חוטים מהשמונה הם תכלת (חוט שלם). התו ס סובר שארבעה מהסופיים הם תכלת (שני חוטים שלמים). למעשה יש לנהוג כראב  ד, שכמותו כתבו כמה ראשונים, וכמותו משמע גם מדברי הגר"א שהוא מרבנן בתראי והלכה כמוהו. בנוסף למחלוקת החוטים יש מחלוקת בצורת הקשירה ויש בזה כמה שיטות ראשונים. יש לקשור למעשה בפתיל ראב  ד כקשר הגר  א שהוא בתראי ושיטתו יפה עולה בפשט הגמ. ד.אין ודאות כיום, אך קרוב לודאי ארגמון כהה קוצים. התכלת של רדזין אינה תכלת. ה.לא. קושרים גם את התפילין, ואת הציץ של כה  ג. ו.אם התחיל בלבן וסיים בלבן, אין צורת הקשר מעכבת. אך לכתחילה לקשור כגר"א ולא כך. ז.שמעת לא נכון. צריך מניין חוטים כהראב"ד. אך צורת קשר כהגר"א. אם שמת חוטים כשיטת הרמב"ם יש להתירם ולהטיל כראב"ד. בניגוד לאופן הקשירה שבו יש דעות שונות ואינן לעיכובא, במניין החוטים יש להקפיד רק כראב"ד ולא כשיטה אחרת.